Държавен вестник, бр. 31, 2026 г., стр. 23

БРОЙ  31	
Д Ъ Р Ж А В Е Н  В Е С Т Н И К 	
СТР.  23   
мост и правилност на съдебния акт с подробно 
изложени мотиви. Претендира присъждане на 
юрисконсултско възнаграждение.
Прокурорът от Върховната касационна про­
куратура изразява становище за неоснователност 
на касационната жалба.
Върховният административен съд (ВАС), пет­
членен състав на първа колегия, като прецени 
допустимостта на касационната жалба и наведе­
ните в нея отменителни касационни основания, 
съгласно чл. 209 АПК, приема касационната 
жалба за процесуално допустима, а разгледана 
по същество за неоснователна.
Тричленният състав на ВАС, четвърто от­
деление, е приел за установено от фактическа 
страна следното:
С член единствен на Постановление № 271 на 
Министерския съвет от 2012 г., обн., ДВ, бр. 85 
от 2012 г., е приета Наредбата за опаковките и 
отпадъците от опаковки. Със същото постано­
вление е отменена предходната Наредба, приета 
с Постановление № 41 на Министерския съвет 
от 2004 г. В § 2 на постановлението е прието, 
че Наредбата влиза в сила от деня на обнарод­
ването в „Държавен вестник“, с изключение на 
разпоредбите на чл. 23, 24 и 25 от Наредбата, 
които влизат в сила от 1.01.2013 г. Не е спорно 
по делото, че с т. 27 от протокол № 40 на засе­
данието на Министерския съвет, проведено на 
24.10.2012 г., е обсъдено и прието Постановление 
№ 271 на Министерския съвет от 2012 г., обн., 
ДВ, бр. 85 от 6.11.2012 г., за приемане на Наредба 
за опаковките и отпадъците от опаковки.
С писмо изх. № 03-00-551/18.10.2012 г. 
(стр. 131 от делото), изготвено от главния се­
кретар на Министерството на околната среда 
и водите (МОСВ) до главния секретар на Ми­
нистерския съвет и входирано в Министерския 
съвет с № 104-09-40 от 18.10.2012 г., са изпратени 
доклад от министъра на околната среда и водите 
и проект на постановление на Министерския 
съвет за приемане на Наредба за опаковките и 
отпадъците от опаковки, като в § 2 било пред­
ложено постановлението да влезе в сила от деня 
на публикуването му в „Държавен вестник“. Към 
писмото също така е бил изпратен проектът на 
Наредбата, получените съгласувателни станови­
ща, таблица за съответствието на проекта на На­
редбата с консолидираната версия на Директива 
94/62/ЕС относно опаковките и отпадъците от 
опаковки, таблица за отразените становища на 
министрите чл. 32 от Устройствения правилник 
на Министерски съвет и неговата администра­
ция (УПМСНА), съобщение за средствата за 
масово осведомяване и електронен носител на 
материалите.
Според изложеното в доклада (стр. 132 и 133 
от делото) е представен проект на постановление 
на Министерския съвет за приемане на Наредба 
за опаковките и отпадъците от опаковки, като е 
посочено, че Наредбата се разработва на основа­
ние чл. 13, ал. 1 ЗУО. Отбелязано е че в Наред­
бата са взети предвид изискванията на новата 
Рамкова директива 2008/98/ЕС за отпадъците, 
които са въведени в новия ЗУО. Въведени са 
и цели по оползотворяване и рециклиране на 
отпадъци от опаковки съгласно изискванията 
на Директива 94/62/ЕС за опаковките и отпа­
дъците от опаковки. Създадени са нови изиск­
вания по отношение на одите на организациите 
по оползотворяване на отпадъците и лицата, 
изпълняващи индивидуално задълженията си, 
в т.ч. изпълнение/неизпълнение на условията 
към разрешението. На организациите по опол­
зотворяване ЗУО дава възможност да изпълняват 
целите по оползотворяване самостоятелно, при 
наличие на съответния разрешителен документ 
за дейности с отпадъци. В доклада на вносителя 
е посочено, че за прилагането на Наредбата не се 
изисква използването на допълнителни средства 
от държавния бюджет.
Представена била таблица на съответствието 
на проекта на Наредба с Консолидираната версия 
на Директива 94/62/ЕС относно опаковките и 
отпадъците от опаковки, справка за отразяване 
на становищата, получени след съгласуване на 
проекта на постановление на Министерския съвет 
(ПМС) за приемане на Наредбата, становищата 
относно проекта на ПМС, съобщение за средствата 
за масово осведомяване. По делото е представен 
и протокол с изх. № 95-00-1852/17.10.2012 г. (стр. 
396 от делото), удостоверяващ, че в периода от 
19 септември 2012 г. до 17 октомври 2012 г. на 
интернет страницата на Министерството на 
околната среда и водите са оповестени ПМС 
на Наредбата и проект на самата Наредба. От 
27 септември 2012 г. до 17 октомври 2012 г. на 
интернет страницата на Министерството на окол­
ната среда и водите е бил оповестен и докладът 
на министъра на околната среда и водите. По 
делото са приложени и Постановление № 186 от 
23.08.2013 г. за изменение и допълнение на Наред­
бата за опаковките и отпадъците от опаковки, от 
което се установява, че обжалваната разпоредба 
на чл. 24, ал. 1, т. 4, буква „а“ не се изменя или 
допълва. Досегашният текст в чл. 24 става ал. 1 
и се изменя така: „Системите за разделно съби­
ране на отпадъци от опаковки, организирани от 
организациите по оползотворяване, съответно 
от кметовете на общини, включват най-малко 
следните елементи:“. Създава се и ал. 2 на чл. 24 
със следното съдържание: „Чувалите за разделно 
събиране не заместват елементите на системите 
за разделно събиране по ал. 1 и чрез тях не се 
изпълняват изискванията за обхванато население 
по чл. 23, ал. 1 съгласно ал. 1, т. 1.“
От приобщените по делото доказателства е 
установено, че проектът на постановлението е 
съгласуван със становища на Министерство­
то на физическото възпитание и спорта от 
28.09.2012 г. (с бележки, които не са приети), 
Министерството на икономиката, енергетиката 
и туризма от 2.10.2012 г. (с бележки, частично 
приети), Министерството на регионалното раз­
витие и благоустройството от 4.10.2012 г. (без 
бележки), Министерството на транспорта, ин­
формационните технологии и съобщенията от 
3.10.2012 г. (без бележки), Министерството на 
труда и социалната политика от 29.09.2012 г. (без 
бележки), Министерството на външните работи 
от 3.10.2012 г. (без бележки), Министерството на 
вътрешните работи от 5.10.2012 г. (без бележки),